Nana lorio

Nana lorio (Charminetta wilhelminae, laŭ kio ankaŭ Vilhelmina lorio) estas specio de papagaj birdoj, en la familio Psittaculidae. Ĝi estas monotipa en la genro Charminetta. Ĝi troviĝas en la Altaj Teroj de Nov-Gvineo. Ilia natura habitato estas subtropikaj kaj tropikaj malsekaj montararbaroj. Oni supozas, ke la tutmonda populacio de la nanaj lorioj estas malpli ol 50 000 individuoj, sed stabila. Ili vivas je altitudoj de 1000–2200 m. 

Taksonomio
La Nana lorio estis iam metita en la genron Charmosyna. Poste oni movis ĝin al ĝia propra genro Charminetta bazita sur filogenetikaj studoj publikigitaj en 2020.

Aspekto
La Nana lorio averaĝe longas 13 cm (inkluzive de vosto) kaj pezas 20 g. Ĝi estas la plej malgranda el la lorioj. La masklo havas malhelviolan pugon kaj striecan flavan bruston, kun ruĝaj strioj sub siaj flugiloj. Lia vosto estas verda kun flava pinto, kaj liaj okuloj kaj beko estas oranĝaj. La ino ne havas la ruĝan subflugilan strion de la masklo, kaj havas verdan (anstataŭ purpuran) pugon. Nematuraj birdoj similas al plenkreskuloj laŭ aspekto, sed ne havas flavajn striojn sur siaj brustoj kaj havas brunajn bekojn kaj okulojn.

Kutimaro
Ili havas altfrekvencajn, raŭkajn, relative malfortajn flugvokojn. Paroj faras silentecajn kontaktovokojn.

Referencoj

Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Nov-Gvineo